Защо да използвам vba, след като до тук видяното може да се постигне и само с excel?
Но тъй като курсът е vba за excel искам да споделя следните случаи от практиката ми през изминалия месец:
1. Тук, във форума беше поставен въпросът как да се изчислява извънреден труд. За да се получи коректен резултат, във формулата трябваше да се включат няколко проверки с if. Аз стигнах до 7 вложени if-а, и въпреки това не успях да включа всички варианти. Другото решение беше с междинни резултати, т.е. да се добавят няколко колони, но това решение също не дава коректни резултати.
В случая единственото решение беше да напише потребителска функция (udf), която изчислява извънредния труд като се въведат само 2 аргумента: начало и край на работното време. Изчисленията са коректни, а освен това ценното на udf е, че се използва често и не е необходимо всеки път да се въвеждат отново и отново тези сложни формули.
2. Споделено от счетоводител от курса в Аула, която е използвала vba:
"... оборотна ведомост с мемориален ордер, която определя автоматично мястото на началното салдо, с критерий вида на сметката (активна или пасивна). Преизчислява оборотите при всяка добавяна стоп. операция и показва крайно салдо. Също така сумира обща балансова и задбалансова сума и всичко ... "
3. Преди 2 седмици на едно представяне за възможностите на vba, се поставиха 2 въпроса, които искам да споделя:
- Как да се автоматизира "включване/изключване" на условно форматиране. Моето решение, без никакъв програмен код, изненада присъстващите.
Ето още едно потвърждение за богатите възможности на excel.
- Другият въпрос беше свързан как да се актуализира обобщаващата таблица (pivot table). Проблемът се оказа, че забравят всеки път да натискат бутон refresh. Този път решението беше с 3 реда инструкции на vba, с които автоматично се актуализират данните всеки път, когато се активира листа с pivot table.
Мога да продължа с още много примери от моята практика, с които непрекъснато се сблъсквам. 
С написаното искам да подчертая, че всяко нещо си има своето място и приложение, а вярното решение е това решение, което дава коректен резултат, няма грешки и пести време!
Надявам се, че успях да отговоря на въпроса.